**Ministru kabineta rīkojuma projekta**

**“Par apropriācijas pārdali Ārlietu ministrijas budžeta ietvaros” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) |  Ārlietu ministrija ar finansējumu 18 600 *euro* apmērā atbalstīs biedrības “Baltijas Mediju izcilības centrs” (turpmāk - BMIC) 2019. gada novembrī - decembrī īstenotos pasākumus, kuru mērķis ir stiprināt Latvijas mediju vides attīstību un noturību pret dezinformāciju, kā arī sekmēt neatkarīgo mediju stiprināšanu Eiropas Savienības Austrumu partnerības valstīs. Tādējādi tiks stiprināta Latvijas informācijas telpa, kā arī caur BMIC tiks sniegts Latvijas ieguldījums Eiropas Savienības Austrumu partnerības valstu mediju vides stiprināšanā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts izstrādāts saskaņā ar Ministru kabineta 2019.gada 29.oktobra sēdē apstiprināto Informatīvo ziņojumu “Par valsts pamatbudžeta pamatfunkciju izdevumu prognozēto neapguvi un iespējamo līdzekļu pārdali 2019.gadā”, kas paredz atbalstu Baltijas Mediju izcilības centra īstenotajiem pasākumiem, kuru mērķis ir stiprināt Latvijas mediju vides attīstību un noturību pret dezinformāciju, kā arī sekmēt neatkarīgo mediju stiprināšanu Eiropas Savienības Austrumu partnerības valstīs, un ņemot vērā likuma “Par valsts budžetu 2019.gadam” 56.pantā noteikto, ka finanšu ministram, veicot apropriāciju pārdales ministrijai vai citai centrālajai valsts iestādei likumā noteiktās apropriācijas ietvaros starp programmām, apakšprogrammām un izdevumu kodiem atbilstoši ekonomiskajām kategorijām, ir tiesības veikt apropriācijas pārdali citiem mērķiem no prioritārajiem pasākumiem 2019. gadam piešķirtā finansējuma, ja ir pieņemts Ministru kabineta lēmums.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | BMIC dibināts 2015. gadā ar Ārlietu ministrijas atbalstu un ir kļuvis par svarīgu partneri informācijas telpas drošības stiprināšanā.Ārlietu ministrija saskaņā ar Ministru kabineta lēmumu ir piešķīrusi finansējumu BMIC 2016., 2017. un 2018. gadā. Ārlietu ministrijas piešķirtais finansējums 2016. gadā bija 50 000 *euro*, 2017. gadā – 150 000 *euro* un 2018. gadā – 150 000 *euro*.Ar likumu “Par valsts budžetu 2019. gadam”, kas stājās spēkā 2019. gada 13. aprīlī, tika atbalstīts finansējums Ārlietu ministrijai prioritārajam pasākumam “Baltijas Mediju izcilības centra darbības nodrošināšanai” 50 000 *euro* apmērā.BMIC veic īpašu ieguldījumu nacionālās mediju vides stiprināšanā. Saglabājoties apdraudējumam informācijas telpas drošībai, ir svarīgi turpināt atbalstu centra aktivitātēm.BMIC darbojas vairākos virzienos:1. neatkarīgu, kvalitatīvu plašsaziņas līdzekļu stiprināšanā, sekmējot žurnālistu zināšanu un prasmju uzlabošanu;
2. medijpratības veicināšanā;
3. Austrumu partnerības valstu mediju vides attīstībā un donoru koordinācijā;
4. Latvijas informācijas telpas drošības stiprināšanā, t.sk. veicinot mediju vides noturību pret dezinformāciju.

Īpaši būtisks bijis BMIC ieguldījums vēlēšanu drošības stiprināšanā. Pirms 2018. gada Saeimas un 2019. gada Eiropas Parlamenta vēlēšanām centrs aktīvi veicināja dialogu starp valsts pārvaldes institūcijām un mediju organizācijām ar mērķi novērst informācijas telpas drošības apdraudējumus vēlēšanu laikā.Saeimas 2019. gada 26. septembrī apstiprinātajā Nacionālajā drošības koncepcijā kā viena no valsts apdraudējuma jomām ir minēts Latvijas informācijas telpai radītais apdraudējums, nosakot vispārējās prioritātes tā novēršanai. Koncepcijā tiek norādīts, ka *“attiecībā uz Latviju saglabājas augsts hibrīdā apdraudējuma līmenis, kura galvenais elements ir naidīgas informatīvās ietekmēšanas kampaņas, tostarp dezinformācija”*. Kā vienas no prioritātēm informācijas telpai radītā apdraudējuma novēršanai tiek norādītas sabiedrisko mediju attīstīšana un medijpratības un mediju nozares profesionālās izaugsmes veicināšana.Ņemot vērā BMIC lielo ieguldījumu informācijas telpas drošības stiprināšanā, Ārlietu ministrija vēlas veikt apropriācijas pārdali 18 600 *euro* apmērā no Ārlietu ministrijas 2019. gada prioritārā pasākuma “Latvijas prezidentūrai BJVP (no 2018.g. vidus - 2019.g. vidum) un BMP (2019.gadā)” budžeta programmas 97.00.00 “Nozaru vadība un politikas plānošana” ietvaros, lai nodrošinātu Baltijas Mediju izcilības centra novembrī - decembrī īstenoto pasākumu izdevumu segšanu. Šo pasākumu mērķis ir veicināt Latvijas mediju vides attīstību un noturību pret dezinformāciju, kā arī stiprināt neatkarīgos medijus ES Austrumu partnerības valstīs.Finansējumu ir plānots novirzīt šādiem pasākumiem: 1) pētījuma par Latvijas sabiedrisko mediju darbības uztveri sabiedrībā prezentācijas pasākuma organizēšanai Rīgā, Latvijā (pasākums plānots 13.12.2019.; plānotie izdevumi – 1600 *euro*);2) Austrumu partnerības valstu mediju vides pētījuma prezentācijas pasākuma organizēšanai donoru koordinācijas sanāksmes ietvaros Stokholmā, Zviedrijā (pasākums plānots decembra pirmajā nedēļā; plānotie izdevumi – 5060 *euro*); 3) Austrumu partnerības mediju vides pētījuma prezentācijas pasākuma organizēšanai Tbilisi, Gruzijā (pasākums plānots 19.-22.11.2019.; plānotie izdevumi – 11 940 *euro*).Ņemot vērā, ka iepriekš minēto pasākumu īstenošana jau ir uzsākta, no Ārlietu ministrijas finansējuma tiks segti BMIC izdevumi pasākumu nodrošināšanai par periodu no 2019.gada 1.oktobra līdz 2019.gada 30.decembrim.Apropriācijas pārdale Baltijas Mediju izcilības centra īstenotajiem pasākumiem tiks veikta budžeta programmas 97.00.00 “Nozaru vadība un politikas plānošana” ietvaros, veicot apropriācijas pārdali starp izdevumu kodiem atbilstoši ekonomiskajām kategorijām. |
| 3. | Projekta izstrādē iesaistītās institūcijas un publiskas personas kapitālsabiedrības | Ārlietu ministrija  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
|   **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedriskā apspriešana projekta izstrādē nav veikta, jo projekts neskar sabiedrības tiesības un tiesiskās intereses, būtiski nemaina esošo regulējumu un neparedz ieviest jaunas politiskās iniciatīvas. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
|   **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ārlietu ministrija  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde notiks esošo pārvaldes funkciju ietvaros. Projekts neparedz jaunu institūciju izveidi, esošo likvidēšanu vai reorganizāciju. |
| 3. | Cita informācija | Nav. |

Ārlietu ministrs E.Rinkēvičs

Makarovs 67016444

viktors.makarovs@mfa.gov.lv